**Otužovanie** je proces zvyšujúci toleranciu organizmu voči extrémnym podmienkam, obvykle chladu, tým, že sa najprv vystaví rovnakým avšak menej extrémnym podmienkam. 

Alebo tiež:

Otužovanie je krátkodobé vystavovanie živého organizmu nepriaznivým podmienkam, obvykle nízkej teplote, ktorého účel je zvýšiť schopnosť organizmu týmto podmienkam odolávať a znášať ich bez zdravotnej ujmy.

Charakteristika
---------------

Otužovanie sa môže tykať ľudí, rastlín alebo zvierat. Často sa používajú slovné spojenia „otužilé rastliny" alebo „otužilé zvieratá". 

Pojem otužovanie síce v našom jazyku najčastejšie spájame s adaptáciou organizmu na chlad, avšak v bojových športoch a  bojových umeniach sa tento pojem často požíva na označenie cvičení s cieľom zvýšiť odolnosť úderových plôch tela športovca voči úderom. 

Slovom „otužilec" v našom jazyku označujeme človeka odolného voči chladu.

Formy otužovania chladom u ľudí
-------------------------------

Otužovanie chladom je proces zameraný na zlepšovanie termoregulačných schopností ľudského tela.

Existuje viacero spôsobov a metód otužovania chladom.

* Otužovanie vzduchom
* Otužovanie vodou
* Otužovanie snehom
* Saunovanie
* Otužovanie v kryokomore

### Vek otužilcov

Otužovanie je v vhodné pre ľudí v každom veku. U malých detí sa odporúča postupovať opatrne. 

Najstarším otužilcom v Česku bol Ladislav Nicek, ktorý plával v ľadovej vode až do svojej smrti, naposledy vo veku 97 rokov v roku 2011. Zomrel v máji 2011 vo veku 97 rokov.

### Otužovanie detí

Pri otužovaní detí musíme zohľadňovať odlišnosť detského organizmu od organizmu dospelých ľudí. Základom otužovania u detí je dobrovoľnosť, pravidelnosť a postupnosť zvyšovania pôsobenia chladu. Násilné formy otužovania môžu u detí viesť k nenávisti voči otužovaniu, ktorá neraz pretrváva až do dospelosti. Správne prevádzané otužovanie má u detí vyvolávať pocit radosti a nie utrpenie.

Za základ pri otužovaní sa pokladá pravidelné každodenné sprchovanie studenou vodou.

Český otužilec, pán Pokorný tvrdil, že otužovanie neprospieva len zdraviu ale, že zlepšuje aj prospech vo škole.

Ak postupujeme správne, aj u detí sa dá postupne vypestovať vysoký stupeň otužilosti. Existujú deti školského veku, ktoré dokážu plávať 25 metrov v ľadovej vode, niektoré až 50 metrov, alebo dokážu byť až 5 minút ponorené v ľadovej vode s teplotou blízkej k 0°C.

* Populárna forma otužovania v USA a Kanade nazývaná Polar bear plunge, ktorej sa zúčastňujú aj detiPopulárna forma otužovania v USA a Kanade nazývaná Polar bear plunge, ktorej sa zúčastňujú aj deti
* Chlapec v tričku pri sánkovaní, december 2015, USAChlapec v tričku pri sánkovaní, december 2015, USA
* Deti sa otužujú počas lyžovania. Alpy, Švajčiarsko, St. Moritz, 1929Deti sa otužujú počas lyžovania. Alpy, Švajčiarsko, St. Moritz, 1929

### Niektoré formy otužovania vodou

* Otužovanie v ľadovej vodeOtužovanie v ľadovej vode
* Plávanie v ľadovej vodePlávanie v ľadovej vode
* Populárna forma otužovania v USA a Kanade nazývaná Polar bear plungePopulárna forma otužovania v USA a Kanade nazývaná Polar bear plunge
* Populárna forma otužovania v USA a Kanade nazývaná Polar bear plungePopulárna forma otužovania v USA a Kanade nazývaná Polar bear plunge

### Zimné plávanie

Zimné plávanie je najvyššou a najúčinnejšou formou otužovania, konajú sa v ňom pravidelné závody a šampionáty. 
Obzvlášť extrémnou formou zimného plávania je plávanie pod ľadom.

Iné druhy otužovania
--------------------

### Otužovanie úderových plôch

Otužovanie úderových plôch je forma otužovania používaná v bojových športoch a  bojových umeniach. Ide o spevňovanie miest, ktorými bojovník útočí alebo na ne dostáva údery. Tieto miesta počas tréningov sú vystavované úderom tak, aby postupne dochádzalo k ich spevňovaniu a to do takej miery, aby pri zásahoch bojovník nepociťoval bolesť. Jedná sa hlavne o kĺby na rukách, holene, stehenné svaly a vnútorné strany stehien, rebrá, brucho a predlaktia.

### Otužovanie rastlín

Otužovaním rastlín rozumieme postupné navykanie rastlín na vonkajšie podmienky. Ide najmä o rastliny, ktoré sú pestované v miestnosti alebo v skleníku a chystáme sa ich presadiť do vonkajšieho prostredia. Dôležité je predovšetkým u mladých alebo novo kúpených rastlín. Privykanie na chladnejšie prostredie vykonávame postupnou úpravou vegetačnej teploty.

Referencie
----------

1. ↑  ZSILLEOVÁ, Miriam. *Ladislav Nicek - najstarší otužilec* [online]. sme.sk, 2011-05-21, [cit. 2022-10-24]. Dostupné online.
2. ↑  POKORNÝ, Tomáš. *Zemřel nestor otužilectví Ladislav Nicek* [online]. denník.cz, 2011-05-19, [cit. 2023-01-30]. Dostupné online. (cz)
3. ↑   *Otužování - oblékání dětí školního věku* [online]. doktorka.cz, 2018-09-10, [cit. 2023-01-30]. Dostupné online. Archivované 2023-01-30 z originálu. (cz)
4. ↑  Энергия Холода. *Фестиваль закаливания и зимнего плавания* [online]. 2021-12-18, [cit. 2023-01-30]. Dostupné online. (po rusky)
5. ↑  The Cringebros. *Surviving 5 minutes in an ice cold river* [online]. 2023-01-27, [cit. 2023-01-30]. Dostupné online. (po anglicky)
6. ↑  The Cringebros. *I take an ice bath for 5 minutes 30 seconds* [online]. 2023-01-20, [cit. 2023-01-30]. Dostupné online. (po anglicky)
7. ↑   *Otužování úderových ploch* [online]. box.clanweb.eu, [cit. 2022-10-24]. Dostupné online. (cz)
8. ↑  NÔTA, Ivan. *Kedy a ako začať s jarným otužovaním balkónových rastlín* [online]. dobrarada.sk, [cit. 2022-10-24]. Dostupné online.